
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έλεγχος Ανέλεγκτων Υποθέσεων Φορολογίας Εισοδήμα¬ 
τος..·. 1 

Τροποποίηση της 202/4.7.1990 αποφάσεως του Υπουργού 
Οικονομικών (ΦΕΚ 414/5.7.1990 τ. Β') με την οποία 
μετεβιβάσθη στον Πρόεδρο του Νομικού Συμβουλίου του 
Κράτους και στο νόμιμο αναπληρωτή του, εξουσία υπογρα¬ 
φής με «Εντολή Υπουργού» αποφάσεων, πράξεων, αναλή¬ 
ψεων υποχρεώσεων και εγγράφων αρμοδιότητος του 


Ν.Σ.Κ. .. ... 2 

Παράταση εφαρμογής της 81304/6083/6.12.89 απόφα¬ 
σης του Υπουργού Περιβάλλοντος, Χωροταξίας και Δημο¬ 
σίων Έργων «καθορισμός μονάδος επιφάνειας οικοδομι¬ 
κών έργων». 3 

Σύσταση κοινοτικού Νομικού Προσώπου στη κοιν. Μιχαλι- 
τσίου Ν. Ιωαννίνων με την επωνυμία «Σχολική Επιτροπή 
Δημοτικού Σχολείου Μιχαλιτσίου». 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1076235/4875/0009Α (1) 

Έλεγχος Ανέλεγκτων Υποθέσεων Φορολογίας Εισοδήματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 του Ν. 1947/1991 (ΦΕΚ 70 
τ.Α·). 

2. Τις διατάξεις της παραγρ. 18 του άρθρου 8 του Ν. 1882/ 
90. 

3. Την ανάγκη ελέγχου των επιχειρήσεων με συγκεκριμένες 
και αντικειμενικές επαληθεύσεις, για την σύντομη περαίωση των 
εκκρεμών φορολογικών υποθέσεων, φόρου εισοδήματος και συ¬ 
ναφών φορολογικών αντικειμένων, για την έγκαιρη βεβαίωση 
και είσπραξη των εσόδων του Δημοσίου. 

4. Την ανάγκη απλούστευσης των διαδικασιών για την διευκό¬ 
λυνση του έργου των φοροτεχνικών υπηρεσιών και την αποφυγή 
ταλαιπωριών των φορολογουμένων, αποφασίζουμε: 

Καθορίζουμε τον τρόπο και την διαδικασία ελέγχου των υπο¬ 
θέσεων φορολογίας εισοδήματος και λοιπών συναφών φορολογι¬ 


κών αντικειμένων των επιχειρήσεων, αγροτικών εκμεταλλεύ¬ 
σεων και ελευθέρων επαγγελματιών, ως ακολούθως: 

ΚΕΦΑΛΑΙΟ Α 

ΤΡΟΠΟΣ ΚΑΙ ΔΙΑΔΙΚΑΣΙΑ ΕΛΕΓΧΟΥ 
ΤΩΝ ΑΝΕΛΕΓΚΤΩΝ ΔΗΛΩΣΕΩΝ 

Άρθρο 1 
ΕΞΑΙΡΕΣΕΙΣ 

Στον τρόπο ελέγχου της απόφασης αυτής δεν υπάγονται οι 
εξής περιπτώσεις: 

α. Υποθέσεις για τις οποίες έχουν εκδοθεί φύλλα ελέγχου 
προσδιορισμού φόρου ή πράξεις προσδιορισμού οικονομικών απο¬ 
τελεσμάτων ύστερα από τακτικό φορολογικό έλεγχο, σύμφωνα με 
τις διατάξεις του Ν.Δ. 3323/55 και Ν.Δ. 3843/58. 

β. Υποθέσεις για τις οποίες έχουν υποβληθεί συμπληρωματι¬ 
κές δηλώσεις περαίωσης των υποθέσεων με οποιαδήποτε Υπουρ¬ 
γική απόφαση και δεν έχουν εξαιρεθεί των ρυθμίσεων αυτών από 
τον Προϊστάμενο της Δ.Ο.Υ. 

γ. Όλως εξαιρετικώς, υποθέσεις για τις οποίες υπάρχουν στοι¬ 
χεία από τα οποία προκύπτει ότι πρέπει να ενεργηθεί πλήρης και 
ουσιαστικός έλεγχος. Για τις υποθέσεις αυτές θα αποφαίνεται με 
αιτιολογημένη απόφαση ο Επιθεωρητής, ο Προϊστάμενος της 
Δ.Ο.Υ. και ο Επόπτης Ελέγχου. 

Άρθρο 2 

ΕΛΕΓΚΤΙΚΕΣ ΕΠΑΛΗΘΕΥΣΕΙΣ 

Κατά τον έλεγχο των δηλώσεων, ανεξάρτητα από το είδος της 
ασκούμενης επιχείρησης και την κατηγορία των βιβλίων του 
Κ.Φ.Σ. που τηρούνται, θα ελέγχονται και θα διαπιστώνονται τα 
εξής: 

Α. Επαληθεύσεις βάσει στοιχείων επιχείρησης 

1. Αν τηρήθηκαν τα βιβλία και εκδόθηκαν τα στοιχεία που 
προβλέπονται από τον Κώδικα Φορολογικών Στοιχείων. 

2. Αν υπήρχε υποχρέωση και αν τηρήθηκαν τα ειδικά βιβλία 
και εκδόθηκαν τα προβλεπόμενα στοιχεία του Κ.Φ.Σ. 

3. Αν υπήρχε υποχρέωση και εάν τηρήθηκαν τα βιβλία και εκ¬ 
δόθηκαν τα στοιχεία που προβλέπονται από τον Κ.Φ.Σ. για τα 
υποκαταστήματα. 

4. Αν έγινε νομότυπα η θεώρηση των βιβλίων και στοιχείων. 

5. Αν τα βιβλία είναι εμπρόθεσμα ενημερωμένα κατά την 
πρώτη ημέρα του ελέγχου. 

6. Αν για τον προσδιορισμό των καθαρών κερδών των επιχει¬ 
ρήσεων, που τήρησαν βιβλία ΠΡΩΤΗΣ ΚΑΙ ΔΕΥΤΕΡΗΣ Κατη¬ 
γορίας του Κ.Φ.Σ στις αγορές ή στα ακαθάριστα έσοδα κατά πε¬ 
ρίπτωση, εφαρμόστηκαν οι μοναδικοί συντελεστές καθαρού κέρ¬ 
δους προκειμένου για δηλώσεις φορολογίας εισοδήματος από το 

οικον. έτος 1986 και εφεξής. 

7. Αν για τις προσωπικές εταιρείες (Ο.Ε., Ε.Ε.) και τις Ε.Π.Ε. 
υπάρχει νόμιμο συστατικό έγγραφο και στη συνέχεια οι τυχόν 
τροποποιήσεις καλύπτονται νομοτύπως. 

8. Για τα εισοδήματα των συζύγων που προέρχονται από επι¬ 
χειρήσεις να διαπιστώνεται αν συντρέχει περίπτωση εφαρμογής 
των διατάξεων των παραγράφων 3, 4 και 5 του άρθρου 6 του 
Ν.Δ. 3323/1955. 

9. Για τις κοινοπραξίες των επιτηδευματιών αν υπάρχει κατά¬ 
θεση της σχετικής έγγραφης συμφωνίας, πριν από την έναρξη 
των εργασιών της, στην αρμόδια Δ.Ο.Τ. (άρθρο 1 παρ. 2 
Κ.Φ.Σ.). 

10. Αν για τις επιστροφές και εκπτώσεις σημαντικών ποσών 
υπάρχουν νόμιμα δικαιολογητικά. Για μεγάλα σχετικώς ποσά θα 
γίνονται διασταυρώσεις και θα ερευνάται αν οι συναλλαγές είναι 
εικονικές. 

11. Αν για τις παραγωγικές επενδύσεις και αφορολόγητες 
κρατήσεις των αναπτυξιακών νόμων έχουν τηρηθεί οι προϋποθέ¬ 
σεις που ορίζουν οι κείμενες διατάξεις. 

12. Αν για εκπιπτόμενες δαπάνες πάνω από πενήντα χιλιάδες 
(50.000) δραχμές υπάρχουν νόμιμα δικαιολογητικά. 

13. θα ερευνάται αν τα εμφανιζόμενα αριθμητικά δεδομένα 
και οικονομικά μεγέθη βρίσκονται σε συνάφεια μεταξύ τους, 
ανταποκρίνονται στην πραγματικότητα και εάν αρκούν για την 
λειτουργία της επιχείρησης και την οικονομική δυνατότητα αυ¬ 
τής. 

Β. Επαληθεύσεις βάσει υπηρεσιακών στοιχείων 

1. Αν υπάρχουν παραβάσεις του Κ.Φ.Σ. ή άλλα έγγραφα από 
τα οποία προκύπτει φοροδιαφυγή. 

2. Αν υποβλήθηκαν δηλώσεις παρακρατουμένων φόρων και 
εκπληρώθηκαν οι «αντίστοιχες φορολογικές υποχρεώσεις. 

3. Αν οι αγορές που δηλώθηκαν ταυτίζονται με τα ποσά που 
προέκυψαν από τις διασταυρώσεις των τιμολογίων από το ΚΕ- 
ΠΥΟ. Σε περίπτωση που υπάρχει διαφορά μικρότερη ή μεγαλύ¬ 
τερη του 10% θα καλείται ο επιτηδευματίας να δικαιολογήσει 
την διαφορά. 

4. Αν συντρέχει περίπτωση εφαρμογής των τεκμηρίων διαβί¬ 
ωσης. 

5. Αναζήτηση στοιχείων όπου συντρέχει περίπτωση από Ορ¬ 
γανισμούς, Τράπεζες, Συνεταιριστικές Οργανώσεις και λοιπές 
Υπηρεσίες. 

Άρθρο 3 

ΕΙΔΙΚΕΣ ΕΛΕΓΚΤΙΚΕΣ ΕΠΑΛΗΘΕΥΣΕΙΣ 

Εκτός από τις γενικές ελεγκτικές επαληθεύσεις σε κάθε κατη¬ 
γορία βιβλίων Κ.Φ.Σ. θα γίνονται οι πιο κάτω ειδικότερες επαλη¬ 
θεύσεις. 

Α. Στους επιτηδευματίες που δεν έχουν υποχρέωση να τηρή¬ 
σουν βιβλία του Κ.Φ.Σ. 

1. Έλεγχος των δικαιολογητικών των δαπανών και της ορθής 
μεταφοράς αυτών στα συμπληρωματικά στοιχεία της δήλω¬ 
σης. * 

2. Διασταύρωση των στοιχείων ορισμένων τιμολογίων αγοράς 
εμπορευσίμων και παγίων στοιχείων με τα στοιχεία που αναγρά¬ 
φονται στα στελέχη των αντιστοίχων τιμολογίων των προμηθευ¬ 
τών. 

Β. Στα βιβλία ΠΡΩΤΗΣ κατηγορίας Κ.Φ.Σ. 

1. Επαλήθευση των αθροίσεων και της μεταφοράς των αθροι¬ 
σμάτων από σελίδα σε σελίδα του βιβλίου αγορών για όλο το 
χρόνο. 

2. Διαπίστωση της κανονικής μεταφοράς του συνόλου των 
αγορών και δαπανών στα συμπληρωματικά στοιχεία δηλώσεων 
φορολογίας εισοδήματος και δηλώσεων Φ.Π.Α. 

3. Διαπίστωση της εφαρμογής του αντίστοιχου ΜΣΚΚ επί 
αγορών για την εξαγωγή και δήλωση των καθαρών κερδών. 

4. Σε περίπτωση που κατά την παραβολή του βιβλίου αγορών 


με τις διασταυρώσεις του ΚΕΠΥΟ προκύπτει διαφορά, το ποσο¬ 
στό της απόκρυψης θα ληφθεί υπόψη και για τα άλλα ανέλεγκτα 
χρόνια, για τα οποία δεν υπάρχουν καταστάσεις αγορών του ΚΕ- 
ΠΥΟ. 

Γ. Στα βιβλία ΔΕΥΤΕΡΗΣ κατηγορίας Κ.Φ.Σ. 

•1. Έλεγχος των αθροίσεων αξίας αγορών, δαπανών και εσό¬ 
δων - πωλήσεων και της ορθής μεταφοράς των αθροισμάτων 
από σελίδα σε σελίδα για όλο το έτος. 

2. Επαλήθευση της ορθής μεταφοράς της αξίας των εκδοθέ- 
ντων στοιχείων πωλήσεων ή εσόδων στο βιβλίο Εσόδων - Εξό¬ 
δων για τους μήνες Απρίλιο 1987, Οκτώβριο 1988, Μάιο 1989 
και Μάρτιο 1990. 

3. Επαλήθευση στις εμπορικές και μεταποιητικές επιχειρήσεις 
της ορθής εφαρμογής του ΜΣΚΚ επί ακαθαρίστων εσόδων για 
τον προσδιορισμό και δήλωση των καθαρών κερδών. 

4. Έλεγχος εάν στις επιχειρήσεις παροχής υπηρεσιών τα απο¬ 
τελέσματα προσδιορίστηκαν με λογιστικό τρόπο, με αφαίρεση 
των εξόδων από τα έσοδα και η διαφορά δηλώθηκε ως καθαρό 
κέρδος. 

5. Επαλήθευση εάν τα πραγματικά δεδομένα του βιβλίου εσό¬ 
δων - εξόδων μεταφέρθηκαν επακριβώς στα συμπληρωματικά 
στοιχεία δηλώσεων εισοδήματος και δηλώσεων ΦΠΑ. 

6. Εκτίμηση αν τα εμφανιζόμενα αριθμητικά δεδομένα και οι¬ 
κονομικά μεγέθη βρίσκονται σε συνάφεια μεταξύ τους και συγκε¬ 
κριμένα, αν το σύνολο των κατά έτος πωλήσεων ισούται τουλάχι¬ 
στον με το άθροισμα των εξής μεγεθών: (α) των αγορών της χρή- 
σεως, (β) των ενοικίων, (γ) των μισθών - ημερομισθίων και ερ- 
γοδοτικών εισφορών όπως, προκύπτουν από μισθολόγια ΙΚΑ, (δ) 
των εξόδων για ΔΕΗ και ΟΤΕ (ε) των λοιπών εξόδων και δαπα¬ 
νών όπως εμφανίζονται στα βιβλία ή δηλώθηκαν στα έντυπα συ¬ 
μπληρωματικών στοιχείων δηλώσεων εισοδήματος, (στ) σε περί¬ 
πτωση που δεν αναγράφονται στα βιβλία χρηματοοικονομικά 
έξοδα και αποσβέσεις παγίων στοιχείων προστίθεται ποσοστό 
10% στην περίπτωση μεταποιητικών επιχειρήσεων και 6% για 
εμπορικές επιχειρήσεις. 

Προκειμένου για μικτές επιχειρήσεις προστίθεται ένα από τα 
δύο παραπάνω ποσοστά ανάλογα με τον κλάδο που προέχει κατά 
περίπτωση. 

Στο παραπάνω σύνολο κατά περίπτωση θα προστεθεί το κα¬ 
θαρό κέρδος που θα βρεθεί με εσωτερική υφαίρεση και με βάση το 
ΜΣΚΚ επί ακαθαρίστων εσόδων της επιχείρησης. 

Εάν στην ίδια επιχείρηση εφαρμόζονται περισσότεροι του ενός 
ΜΣΚΚ θα εφαρμοσθεί εκείνος της κύριας δραστηριότητας. 

7. Με βάση το πιο πάνω προσδιοριζόμενο ύψος ακαθαρίστων 
εσόδων θα γίνεται προσδιορισμός των καθαρών κερδών και ο 
υπολογισμός των λοιπών φορολογιών. 

Δ. Στα βιβλία ΤΡΙΤΗΣ ή ΤΕΤΑΡΤΗΣ κατηγορίας του 
Κ.Φ.Σ. 

1. Σύγκριση αθροισμάτων Συγκεντρωτικού Ημερολογίου 
προς το Ισοζύγιο των Γενικών (περιληπτικών) Λογαριασμών. 

2. Ελέγχος της ορθής μεταφοράς των ποσών των Αναλυτικών 
Ημερολογίων (Ταμείου, Διαφόρων Πράξεων κ.λ.π.) στο Συγκε¬ 
ντρωτικό Ημερολόγιο και των ποσών του Συγκεντρωτικού Ημε¬ 
ρολογίου στο Γενικό Καθολικό. 

3. Έλεγχος, όπου είναι εφικτό, αν το ποσοστό του μικτού κέρ¬ 
δους που προκύπτει από τα βιβλία είναι το ίδιο με το ποσοστό μι¬ 
κτού κέρδους που προκύπτει από τη σύγκριση της τιμής αγοράς ή 
του κόστους παραγωγής με την τιμή πώλησης των εμπορευμο- 
μένων ή παραγομένων ειδών και αν η απόκλιση του ποσοστού μι¬ 
κτού κέρδους της ελεγχόμενης χρήσης από το ποσοστό μικτού 
κέρδους της προηγούμενης χρήσης είναι δικαιολογημένη. 

4. Έλεγχος για τη διαπίστωση της ορθής καταχώρησης της 
αξίας και της ποσότητας, κατά περίπτωση, των δικαιολογητικών 
αγορών, πωλήσεων και εξόδων τους μήνες Μάιο, Οκτώβριο και 
Δεκέμβριο κάθε χρήσης. 

5. Επαλήθευση όπου είναι εφικτό, των αριθμητικών πράξεων 

που ασκούν επίδραση στον προσδιορισμό της αξίας της απογρα- 
φής κάθε χρήσης. 

6. Επαλήθευση αν τα λογιστικά ποσοτικά υπόλοιπα των μερί¬ 
δων του βιβλίου αποθήκης συμφωνούν με τις ποσότητες που απο¬ 
γράφηκαν στο τέλος κάθε χρήσης. 

7. Στις περιπτώσεις που οι επιχειρήσεις ελέγχονται από Ορ¬ 
κωτούς Λογιστές ή άλλες αναγνωρισμένες λογιστικές ελεγκτικές 
εταιρείες θα διαπιστώνεται αν οι παρατηρήσεις που αναφέρονται 
στο σχετικό πιστοποιητικό ελέγχου ασκούν επίδραση στα φορολο¬ 
γητέα κέρδη ή στο κύρος των τηρηθέντων βιβλίων. 

8. Υποχρεωτικός έλεγχος κάθε δαπάνης που υπερβαίνει τις 
εκατό χιλιάδες (100.000) δραχμές. Όσα από τα ποσά αυτά δεν 
αναγνωρίζονται για έκπτωση από τα ακαθάριστα έσοδα, σύμ¬ 
φωνα με τις κείμενες διατάξεις, θα προστίθενται ως λογιστικές 
διαφορές. 

9. Έλεγχος του ύψους των παραγωγικών επενδύσεων και των 
αφορολόγητων κρατήσεων που πραγματοποιήθηκαν. 

Άρθρο 4 

ΠΡΟΣΘΕΤΑ ΣΤΟΙΧΕΙΑ - ΚΡΙΤΗΡΙΑ ΠΡΟΣΔΙΟΡΙΣΜΟΥ 
ΕΙΣΟΔΗΜΑΤΟΣ ΦΟΡΟΛΟΓΟΥΜΕΝΩΝ 

1. Κατά τον έλεγχο των παραπάνω επιχειρήσεων, ελεύθερων 
επαγγελματιών και λοιπών εκμεταλλεύσεων για τον προσδιορι¬ 
σμό του καθαρού εισοδήματος θα λαμβάνονται υπόψη και θα συ- 
νεκτιμώνται με τα λοιπά στοιχεία και τα παρακάτω, κατά κατη¬ 
γορία επαγγέλματος, στοιχεία - κριτήρια: 

Α. Επιτηδευματίες (επιχειρήσεις εμπορικές, μεταποιητικές, 
παροχής υπηρεσιών). 

Επιτυγχανόμενος συντελεστής μικτού κέρδους, βάσει τιμολο¬ 
γίων αγορών, πωλήσεων. 

Απόκλιση συντελεστή μικτού κέρδους από έτος σε έτος. 

Σύγκριση κατανάλωσης ηλεκτρικού ρεύματος ή άλλης πηγής 
ενέργειας σε σχέση με τα κατά έτος ακαθάριστα έσοδα. 

Τψος δανείων από Τράπεζες σε σχέση με τα οικονομικά στοι¬ 
χεία της επιχείρησης. 

Ενοίκιο καταστήματος που καταβάλλεται ή τεκμαρτό, βάσει 
αντικειμενικών αξιών. 

Τοποθεσία του καταστήματος και πωλούμενα είδη. 

Απασχολούμενο προσωπικό. 

Δηλωθέντα καθαρά κέρδη τελευταίας πενταετίας. 

Αγορά περιουσιακών στοιχείων κατά τη διάρκεια της επαγ¬ 
γελματικής δραστηριότητας του υπόχρεου. 

Οικογενειακή κατάσταση υπόχρεου. 

Κυκλοφοριακή ταχύτητα αποθεμάτων και κεφαλαίων. 

Εκθέσεις Σώματος Ορκωτών Λογιστών, Ορκωτών Εκτιμη¬ 
τών ή άλλων ειδικών εκτιμητών. 

Περιοχή προσφοράς υπηρεσιών, είδος και όγκος πελατείας, 
και εισπραττόμενο ύψος αμοιβών. 

Β. Ελεύθεροι επαγγελματίες. 

Τίτλοι σπουδών. 

Μετεκπαιδεύσεις. 

Ειδικότεροι τίτλοι και ειδικεύσεις. 

Ειδικότητα και τρόπος άσκησης του επαγγέλματος. 

Οικογενειακή και περιουσιακή κατάσταση, δαπάνες διαβίω¬ 
σης. 

Εποιγγελματική εγκατάσταση, καταβαλλόμενο ενοίκιο ή τεκ¬ 
μαρτό βάσει αντικειμενικών αξιών. 

Εξοπλισμός επαγγελματικής εγκατάστασης. 

Αγορά περιουσιακών στοιχείων κατά τη διάρκεια της επαγ¬ 
γελματικής δραστηριότητας του υποχρέου. 

Απασχολούμενο πάσης φύσεως προσωπικό και συνεργάτες 
(αριθμός - αμοιβές - σχέση εργασίας). 

Είδος και όγκος πελατείας και εισπραττόμενο ύψος αμοιβών. 

Τόπος, διάρκεια και ποιότης ή επίπεδο παρεχόμενης υπηρε¬ 
σίας. 

Χρόνος έναρξης και άσκησης επαγγέλματος. 


Δηλωθέν καθαρό εισόδημα την τελευταία πενταετία, κατ’ έτος. 

Γ. Αγροτικές εκμεταλλεύσεις. 

Καλλιεργούμενο είδος και τρόπος καλλιέργειας. 

Στρεμματική απόδοση σε ποσότητα και αξία. 

Καλλιεργούμενη έκταση σκεπασμένη (θερμοκήπιο) ή ασκε¬ 
πής. 

Ύψος επιδοτήσεων. 

Ληφθέντα δάνεια από Τράπεζες. 

Καλλιεργητικά μηχανήματα. 

Χρησιμοποιούμενα αγροτικά αυτοκίνητα. 

Ενοίκια μηχανημάτων καλλιέργειας ή συγκομιδής. 

Εργατικό προσωπικό καλλιέργειας ή συγκομιδής. 

Περιουσιακή κατάσταση. 

Τά παραπάνω στοιχεία θα έχουν ανάλογη εφαρμογή για τις 
κτηνοτροφικές, δασικές αλιευτικές και λοιπές εκμεταλεύσεις. 

Στις αγροτικές εκμεταλεύσεις θα εφαρμόζεται συντελεστής κα¬ 
θαρού κέρδους 20% για τα ποτιστικά και οπωροκηπευτικά, 
10% για τα ξερικά και 15% στις λοιπές περιπτώσεις των αγροτι¬ 
κών εκμεταλλεύσεων. 

Για τις λοιπές εκμεταλλεύσεις κτηνατροφικές, πτηνοτροφικές, 
δασικές, αλιευτικές θα εφαρμόζονται οι εκάστοτε ισχύοντες συντε¬ 
λεστές καθαρού κέρδους. 

2. Κατά τον έλεγχο των προσωπικών εταιρειών ή εκμεταλλεύ¬ 
σεων θα λαμβάνεται υπόψη η οικογενειακή και περιουσιακή κα¬ 
τάσταση των μελών της εταιρείας. 

Άρθρο 5 

ΕΛΕΓΧΟΣ ΕΠΙΣΧΕΘΕΝΤΩΝ ΒΙΒΛΙΩΝ ΚΑΙ ΣΤΟΙΧΕΙΩΝ 
' 1.0 έλεγχος των επισχεθέντων βιβλίων και στοιχείων ανατί¬ 
θεται με εντολή του Προϊσταμένου της Δ.Ο.Υ. σε υπάλληλο ή 
υπαλλήλους ανάλογα με την σοβαρότητα κάθε υπόθεσης. 

2. Οι ελεγκτές επεξεργάζονται τα επισχεθέντα βιβλία και στοι¬ 
χεία σε συνδυασμό με τα δεδομένα των βιβλίων και καταγράφουν 
σε συνοπτικό σημείωση ελέγχου τις παραβάσεις που διαπίστωσαν 
και την φορολογητέα ύλη που αποκρύφτηκε. 

3. Το σημείωμα ελέγχου τίθεται υπόψη επιτροπής αποτελού- 
μενης από τον αρμόδιο Επιθεωρητή, τον Προϊστάμενο της Δ.Ο.Υ 
και τον Επόπτη Ελέγχου. 

Η Επιτροπή με βάσει το σημείωμα ελέγχου και τα λοιπά στοι¬ 
χεία θα αποφαίνεται με αιτιολογημένη απόφαση περί της τυχόν 
ανακρίβειας ή ανεπάρκειας τω^ βιβλίων και θα κρίνει εάν απαι¬ 
τείται περαιτέρω διερεύνηση των ανεπισήμων βιβλίων και στοι¬ 
χείων ή εάν η υπόθεση μπορεί να περαιωθεί με τα υπάρχοντα 
στοιχεία, σύμφωνα με όσα ορίζονται στην απόφαση αυτή. 

Στις περιπτώσεις που διαπιστώθηκε απόκρυψη φορολογητέας 
ύλης προστίθεται κατά περίπτωση στις αγορές, τις πωλήσεις ή τα 
έσοδα παροχής υπηρεσιών. 

Στη περίπτωση που τα βιβλία κριθούν ανακριβή, η φορολογη¬ 
τέα ύλη που αποκρύφτηκε, προστίθεται στα ακαθάριστα έσοδα 
που προκύπτουν άπό τα βιβλία της επιχείρησης και το σύνολο 
προσαυξάνεται κατά ποσοστό 20%, ο δε συντελεστής καθαρού 
κέρδους κατά 15%. 

Στη περίπτωση που διενεργηθεί τακτικός έλεγχος η υπόθεση 
θα περαιωθεί σύμφωνα με τις κείμενες διατάξεις. 

Άρθρο 6 

ΠΡΟΣΔΙΟΡΙΣΜΟΣ ΑΚΑΘΑΡΙΣΤΩΝ ΕΣΩΔΩΝ 
ΚΑΙ ΚΑΘΑΡΩΝ ΚΕΡΔΩΝ 

Μετά τις ελεγκτικές επαληθεύσεις και με την επιφύλαξη των 
διατάξεων του άρθρου 2 παρ. 13 και άρθρου 3Γ παραγρ. 6 και 
την εφαρμογή των διατάξεων του άρθρου 4 της απόφασης αυτής 
τα καθαρά κέρδη θα προσδιορίζονται ως ακολούθους: 

Α. Επιχειρήσεις με Επαρκή - Ακριβή - Βιβλία 

Τα ακαθάριστα έσοδα θα προσδιορίζονται, όπως αυτά προκύ¬ 
πτουν από τα τηρούμενα βιβλία, στις περιπτώσεις που δεν διαπι¬ 
στωθούν από τον έλεγχο ή δεν υπάρχουν στο αρχείο της υπηρβ- 

αίας παραβάσεις του Κ.Φ.Σ. ή οι παραβάσεις που διαπιστώθηκαν 
ή υπάρχουν κρίνεται ότι δεν ασκούν επίδραση στο κύρος των βι¬ 
βλίων, επιφυλασσόμενων των ως άνω διατάξεων της παρ. 13 άρ¬ 
θρου 2 και των διατάξεων του άρθρου 3Γ παρ. 6. 

Τα καθαρά κέρδη των επιχειρήσεων αυτών θα προσδιορίζονται 
με την εφαρμογή των διατάξεων περί ΜΣΚΚ προκειμένου για βι¬ 
βλία Α και Β κατηγορίας Κ.Φ.Σ. και για βιβλία Γ κατηγορίας 
Κ.Φ.Σ. όπως αυτά προκύπτουν από τα βιβλία μετά την αναμόρ¬ 
φωσή τους με την προσθήκη των λογιστικών διαφορών. 

Στην περίπτωση εφαρμογής της διάταξης του Άρθρου 3 της 
περίπτωσης Γ/6 εφαρμόζεται στα προκύπτοντα ακαθ. έσοδα ο 
προβλεπόμενος ΜΣΚΚ. 

Β. Επιχειρήσεις με ανεπαρκή ή ανακριβή βιβλία. 

Στις περιπτώσεις που υπάρχουν στο αρχείο της Υπηρεσίας ή 
διαπιστωθούν από τον έλεγχο παραβάσεις του Κ.Φ.Σ., οι οποίες 
κρίνονται ότι καθιστούν τα τηρηθέντα βιβλία και στοιχεία ανε¬ 
παρκή ή ανακριβή, τα ακαθάριστα έσοδα και τα καθαρά κέρδη θα 
προσδιορίζονται σύμφωνα με τις οικείες διατάξεις του Ν.Δ. 
3323/55. 

Σε περίπτωση που τα βιβλία κριθούν ανεπαρκή αυξάνεται μόνο 
ο ΜΣΚΚ κατά ίθ%. Σε περίπτωση που τα βιβλία κριθούν ανα¬ 
κριβή, τα μεν ακαθάριστα έσοδα προσαυξάνονται κατά 20%, ο δε 
συντελεστής ΜΣΚΚ κατά 15%. Εάν η ανακρίβεια συνίσταται σε 
απόκρυψη εσόδων ή αγορών το ποσοστό αυτό εφαρμόζεται αφού 
στα ακαθάριστα έσοδα του βιβλίου Εσόδων - Εξόδων ή στις αγο¬ 
ρές του βιβλίου Αγορών προστεθεί το ποσό της απόκρυψης. 

Άρθρο 7 

ΕΠΙΛΟΓΗ ΥΠΟΘΕΣΕΩΝ ΓΙΑ ΕΛΕΓΧΟ 

Με βάση τα όσα ορίζονται στα προηγούμενα άρθρα έλεγχος θα 
ενεργείται κατά προτεραιότητα στις εξής υποθέσεις: 

α.,Στις επιχειρήσεις που παρουσιάζουν πιστωτικό υπόλοιπο 
στις δηλώσεις του Φ.Π.Α. 

β. Όταν υπάρχουν παραβάσεις του Κ.Φ.Σ. ή δελτία πλροφο- 
ριών για φοροδιαφυγή. 

γ. Όταν δεν χρησιμοποιήθηκε ο κανονικός μοναδικός συντελε¬ 
στής καθαρού κέρδους. 

δ. Όταν στις επιχειρήσεις παροχής υπηρεσιών που δεν διαθέ¬ 
τουν αποθέματα τα καθαρά κέρδη δεν προσδιορίστηκαν με λογι¬ 
στικό τρόπο (έσοδα - έξοδα) αλλά με την εφαρμογή μοναδικών 
συντελεστών. 

ε. Στις επιχειρήσεις που έχουν δηλώσει απώλεια βιβλίων και 
στοιχείων. 

στ. Στις επιχειρήσεις που δηλώνουν χαμηλό συντελεστή μικτού 
και καθαρού κέρδους. 

ζ. Στις επιχειρήσεις που υπελόγισαν λανθασμένα τα αφορολό¬ 
γητα αποθεματικά των αναπτυξιακών νόμων. 

η. Στις επιχειρήσεις που διαπιστώνεται διαφορά μεταξύ συ¬ 
μπληρωματικών στοιχείων και δηλώσεων Φ.Π.Α. 

θ. Στις επιχειρήσεις που παρουσιάζουν δυσανάλογες πωλήσεις 
σε σχέση με το ύψος των αγορών ή του κόστους παραγωγής. 

ι. Στις επιχειρήσεις για τις οποίες υπάρχουν επισχεθέντα βι¬ 
βλία και στοιχεία για φοροδιαφυγή. 

Άρθρο 8 

ΣΥΝΤΕΛΕΣΤΕΣ ΚΑΘΑΡΟΥ ΚΕΡΔΟΥΣ 
ΓΙΑ ΤΑ ΒΙΒΛΙΑ Α ΚΑΙ Β ΚΑΤΗΓΟΡΙΑΣ 

1. Για τον προσδιορισμό των αποτελεσμάτων θα εφαρμόζονται 
οι προβλεπόμενοι συντελεστές καθαρού κέρδους κάθε επαγγέλ¬ 
ματος που ισχύει σε κάθε ανέλεγκτη χρήση. 

2. Όταν η επιχείρηση έχει ως αντικείμενο εργασιών την εμπο¬ 
ρία μιας κατηγορίας αγαθών (επαγγέλματος) εφαρμόζεται ο οι¬ 
κείος συντελεστής του επαγγέλματος. 

Στις περιπτώσεις που η επιχείρηση έχει περισσότερους κλά¬ 
δους στα ακαθάριστα έσοδα κάθε κλάδου, εφαρμόζεται ο προσή¬ 
κων συντελεστής εφόσον από τα βιβλία προκύπτουν τα ακαθάρι¬ 


στα έσοδα κάθε κλάδου. 

3. Για τις κατηγορίες αγαθών για τις οποίες δεν προβλέπεται 
συντελεστής καθαρού κέρδους, θα λαμβάνεται για την εφαρμογή 
της απόφασης αυτής, ο στρογγυλοποιημένος στην επόμενη ακέ¬ 
ραια μονάδα μέσος όρος των συντελεστών καθαρού κέρδους των 
επαγγελμάτων που αναφέρονται στις οικείες αποφάσεις του 
Υπουρ. Οικονομικών με τα οποία σχετίζεται η κατηγορία αυτή 
των αγαθών. 

4. Τα παραπάνω ισχύουν και σε περίπτωση εξωλογιστικού 
προσδιορισμού των αποτελεσμάτων σε βιβλία Γ Κατηγορίας. 

Άρθρο 9 

ΕΠΙΔΡΑΣΗ ΠΑΡΑΒΑΣΕΩΝ ΤΟΥ Κ.Φ.Σ. 

ΣΤΟ ΚΥΡΟΣ ΤΩΝ ΒΙΒΛΙΩΝ 

1. Για την εφαρμογή της απόφασης αυτής οι παραβάσεις του 
Κ.Φ.Σ. επιδρούν στο κύρος των βιβλίων ως ακολούθως: 

Α. Τα βιβλία της επιχείρησης χαρακτηρίζονται ΑΝΑΚΡΙΒΗ 
για τις παρακάτω παραβάσεις: 

α. ΜΗ εμφάνιση στα βιβλία υπαρκτών εσόδων ή εμφάνιση 
ανακριβών εσόδων καθώς και η εμφάνιση ανακριβών ή ανύπαρ¬ 
κτων εξόδων. 

β. ΜΗ εμφάνιση στην απογραφή περιουσιακών στοιχείων ή η 
εμφάνιση ανακριβών ή ανύπαρκτων στοιχείων. 

γ. ΜΗ τήρηση ή μη έκδοση των πρόσθετων βιβλίων και στοι¬ 
χείων του άρθρου 13 του Κώδικα Φορολογικών Στοιχείων. 

δ. Πώληση αγαθών χωρίς να εκδοθεί τιμολόγιο ή επόδειξη 
λιανικής πωλήσεως, ή παροχή υπηρεσιών χωρίς να εκδοθεί τιμο¬ 
λόγιο ή απόδειξη, ή μεταφορά αγαθών χωρίς να εκδοθεί φορτω¬ 
τική ή εάν υπάρχει φορτωτική με ανακριβές περιεχόμενο. 

ε. ΜΗ καταχώρηση πελάτη στο βιβλίο πόρτας του Ξενοδο¬ 
χείου. 

στ. ΜΗ καταχώρηση αυτοκινήτου στο βιβλίο εισερχομένων 
Ατυοκινήτων. 

ζ. Απώλεια ή μη παράδοση βιβλίων και στοιχείων για έλεγχο. 
Β. Οι παρακάτω παραβάσεις του Κ.Φ.Σ. δεν ασκούν καμία 
επίδραση στο κύρος των βιβλίων και χαρακτηρίζονται τυπικές. 

α. ΜΗ υποβολή ή εκπρόθεσμη υποβολή Ατομικών και συγκε¬ 
ντρωτικών καταστάσεων Τιμολογίων (άρθρο 32 Κ.Φ.Σ.). 

β. Πλημμελής ενημέρωση του Ημερολογίου Μεταφοράς Αυτο¬ 
κινήτου. 

γ. ΜΗ έγκαιρη καταχώρηση των πράξεων κλεισίματος Ισολο¬ 
γισμού, εφόσον όλες οι πράξεις είχαν καταχωρηθεί στα λοιπά βι¬ 
βλία (Απογραφών - Γενικό Καθολικό κ.λπ.). 

δ. Καθυστέρηση ενημέρωσης των βιβλίων πρώτης - δεύτερης 
κατηγορίας του Κ.Φ.Σ. για χρονικό διάστημα μικρότερο των 
δέκα (10) εργασίμων ημερών, εκτός των πρόσθετων βιβλίων του 
άρθρου 13 του Κ.Φ.Σ. 

ε. Αναγραφή στα φορολογικά στοιχεία τιμών μεγαλυτέρων 
από εκείνες που καθόρισε η Αγορανομία. 

στ. Έκδοση στοιχείων που προβλέπονται από τον Κ.Φ.Σ. από 
αθεώρητα στελέχη, εφόσον η παράλειψη αυτή δηλώθηκε από τον 
επιτηδευματία στην αρμόδια Δ.Ο.Υ. και καταχωρήθηκαν στα βι¬ 
βλία εμπρόθεσμα. 

ζ. Μη στάθμευση αυτοκινήτων στα σήματα της ΥΠΕΔΑ. 

Οι διακρίσεις των παραβάσεων του Κ.Φ.Σ. που αναφέρονται 
στο άρθρο αυτό, έχουν εφαρμογή ΜΟΝΟ για τις υποθέσεις που 
περαιώνονται με τον τρόπο ελέγχου της απόφασης αυτής. 

Γ. Οι λοιπές παραβάσεις που δεν αναφέρονται στις παραπάνω 
περιπτώσεις Α και Β συνιστούν ΑΝΕΠΑΡΚΕΙΑ των βιβλίων. 

2. Σε περίπτωση που υπάρχει αμφισβήτηση μεταξύ του Προϊ¬ 
σταμένου της Δ.Ο.Υ. και φορολογουμένων για την επίδραση των 
παραβάσεων στο κύρος των βιβλίων που δεν αναφέρονται στις 
παραπάνω περιπτώσεις τότε αποφαίνεται η επιτροπή του άρθρου 
53 του Ν.Δ. 3323/55, αρμόδια για την Διοικητική επίλυση της 
διαφοράς των βιβλίων τρίτης κατηγορίας Κ.Φ.Σ. 

3. Οι παραβάσεις του Κ.Φ.Σ. για τις οποίες δεν έχουν εκδοθεί 

αποφάσεις επιβολής προστίμου κρίνονται και αξιολογούνται σύμ¬ 
φωνα με όσα ορίζονται παραπάνω. 

ΚΕΦΑΛΑΙΟ Γ 
ΔΙΑΔΙΚΑΣΙΑ ΕΛΕΓΧΟΥ 

Άρθρο 10 

ΤΡΟΠΟΣ ΚΑΙ ΔΙΑΔΙΚΑΣΙΑ ΕΛΕΓΧΟΥ 

1. Ο έλεγχος των επιχειρήσεων, εκμεταλλεύσεων και των 
ελευθέρων επαγγελματιών θα ενεργείται ύστερα από έγγραφη 
εντολή του Προϊσταμένου της Δ.Ο.Υ. με.την συνεργασία του Επό¬ 
πτη Ελέγχου. 

Η εντολή θα καταχωρείται σε ειδικό βιβλίο εντολών ελέγχου 
με τα στοιχεία της επιχείρησης, το ονοματεπώνυμο του ελεγκτή, 
την ημερομηνία παράδοσης για έλεγχο της υπόθεσης και ημερο¬ 
μηνία παράδοσης της έκθεσης ελέγχου. 

2. Ο έλεγχος των βιβλίων πρώτης και δεύτερης κατηγορίας 
του Κ.Φ.Σ. μπορεί να γίνει και στα γραφεία των Δ.Ο.Υ. κατόπιν 
ειδικής προσκλήσεως του Προϊσταμένου της Δ.Ο.Υ., η οποία κοι¬ 
νοποιείται με αποδεικτικό. 

Σε περίπτωση που δεν προσκομισθούν τα βιβλία και στοιχεία 
εντός της ταχθείσης προθεσμίας καταλογίζεται στην επιχείρηση 
παράβαση σύμφωνα με τις διατάξεις του Κ.Φ.Σ. και γίνεται 
οπωσδήποτε έλεγχος στην επιχείρηση. 

3. Τα δεδομένα των επιχειρήσεων που τηρούν βιβλία πρώτης 
και δεύτερης κατηγορίας του Κ.Φ.Σ. θα καταχωρούνται σε ειδικό 
έντυπο σημείωμα ελέγχου. 

Οι ελεγκικές επαληθεύσεις που αναφέρονται στην απόφαση 
αυτή κατά κατηγορία βιβλίων καθώς και οι διαπιστώσεις και πα¬ 
ρατηρήσεις του ελέγχου θα αναφέρονται σε συνοπτική έντυπη έκ¬ 
θεση ελέγχου. 

Με βάση τα στοιχεία του σημειώματος και της συνοπτικής έκ¬ 
θεσης ελέγχου με αιτιολογημένη πρόταση του Προϊσταμένου της 
Δ.Ο.Υ., του Επόπτη και του Ελεγκτή θα αναγράφεται στην έκ¬ 
θεση ελέγχου η κρίση περί της ειλικρίνειας ή ανεπάρκειας ή ανα¬ 
κρίβειας των βιβλίων καθώς και το πόρισμα ελέγχου περί του 
ύψους των ακαθαρίστων εσόδων και καθαρών κερδών για κάθε 
ανέλεγκτη χρήση. 

4. Τα δεδομένα των βιβλίων των επιχειρήσεων τρίτης κατη¬ 
γορίας του Κ.Φ.Σ. θα καταχωρούνται σε ειδικό έντυπο σημείωμα 
ελέγχου (κατάστρωσης λογαριασμών). 

5. Στο τέλος κάθε μήνα θα υποβάλλεται στη Διεύθυνση Ελέγ¬ 
χου δελτίο υποθέσεων που περαιώθηκαν μέσα στο μήνα με την 
διαδικασία της παρούσας απόφασης από τις αρμόδιες Επιθεωρή¬ 
σεις. 

Άρθρο 11 

ΠΕΡΑΙΩΣΗ ΥΠΟΘΕΣΕΩΝ 

1. Το ειδικό σημείωμα με τα δεδομένα των βιβλίων και στοι¬ 
χείων και η συνοπτική έκθεση ελέγχου θα τίθεται υπόψη του επι- 
τηδευματία για να εκφέρει τις απόψεις του προφορικά ή γραπτά. 
Εάν οι απόψεις του επιτηδευματία γίνουν αποδεκτές ολικά ή με¬ 
ρικά από τον Προϊστάμενο της Δ.Ο.Υ., το πόρισμα ελέγχου μπο¬ 
ρεί να τροποποιηθεί ως προς το ύψος των ακαθαρίστων εσόδων 
και καθαρών κερδών. 

2. Εάν τελικά συμπέσουν οι απόψεις και των δύο μερών, εκδί- 
δεται φύλλο ελέγχου ή πράξη προσδιορισμού αποτελεσμάτων και 
συντάσσεται πράξη διοικητικής επίλυσης της διαφοράς την οποία 
υπογράφουν τα δύο μέρη και κοινοποείται στον επιτηδευμα- 
τία. 

3. Με την πράξη αυτή, που είναι αμετάκλητη θεωρείται ότι ο 
φορολογούμενος υπέβαλε συμπληρωματικές δηλώσεις για τα 
ποσά του εισοδήματος που συμφωνήθηκαν για κάθε χρήση και η 
υπόθεση περαιώνεται οριστικά. 

Η περαίωση των υποθέσεων, μπορεί να γίνει και για μερικά 
μόνο από τα ανέλεγκτα έτη, υποχρεωτικά όμως συνεχόμενα και 


με αφετηρία το παλαιότερο ανέλεγκτο έτος. 

4. Με την περαίωση της υπόθεσης με την πιο πάνω διαδικασία 
ο φορολογούμενος απαλλάσσεται των ποινικών κυρώσεων και 
προστίμων που επιβάλλονται με ειδικούς νόμους. Τα πρόστιμα 
και οι προσαυξήσεις που επιβάλλονται βάσει των διατάξεων του 
Ν.Δ. 3323/55 λόγω ανακρίβειας ή μη υποβολής της δήλωσης 
περιορίζεται στο 1/5 της διαφοράς του φόρου. 

5. Στη περίπτωση που δεν συμπέσουν οι απόψεις των φορολο¬ 
γουμένων και του Προϊσταμένου της Δ.Ο.Υ. στον προσδιορισμό 
των αποτελεσμάτων σύμφωνα με όσα ορίζονται με την απόφαση 
αυτή για όλες τις χρήσεις ή για ορισμένες από αυτές, τότε συνεχί¬ 
ζεται ο έλεγχος σε πλήρη έκταση σε όλα τα στοιχεία της επιχείρη¬ 
σης με διασταύρωση των αγορών - πωλήσεων με τις επιχειρήσεις 
που πραγματοποίησε συναλλαγές, σύμφωνα με τις διατάξεις του 
Ν.Δ. 3323/1955 και του Ν.Δ. 3843/1958. 

6. Για τις παραβάσεις των διατάξεων του Κ.Φ.Σ. που διαπι¬ 
στώθηκαν και οι οποίες αναγράφονται στο σημείωμα ελέγχου ή 
στη συνοπτική έκθεση ελέγχου, εκδίδονται αποφάσεις επιβολής 
προστίμων, τα οποία κατά συμβιβασμό μειώνονται στο 1/5. 

7. Επί των αποφάσεων επιβολής προστίμου Κ.Φ.Σ. που έχουν 
κοινοποιηθεί κατά την ημέρα ισχύος της παρούσης και δεν έχουν 
διαβιβασθεί στα Διοικητικά Δικατήρια, μπορεί να γίνει διοικητικά 
επίλυση της διαφοράς με μείωση του προστίμου στο 1/5, εφόσον 
η υπόθεση περαιωθεί με την διαδικασία της απόφασης αυτής. 

8. Τα φορολογικά στοιχεία των υποθέσεων που ελέγχθηκαν, 
σύμφωνα με τις διατάξεις της παρούσας απόφασης, δύναται να 
καταστραφούν από τον υπόχρεο, χωρίς έγκριση, μετά την οριστι¬ 
κοποίηση της φορολογικής εγγραφής που αποδεικνύεται με την 
οριστικοποίηση της πράξης ή του φύλου ελέγχου. 

Άρθρο 12 

ΛΟΙΠΑ ΦΟΡΟΛΟΓΙΚΑ ΑΝΤΙΚΕΙΜΕΝΑ 

1. Οι λοιπές φορολογίες ελέγχονται συγχρόνως με την φορο¬ 
λογία εισοδήματος και συντάσσεται γι’ αυτές, εφόσον διαπιστω¬ 
θούν διαφορές, συνοπτική έκθεση ελέγχου. 

2. Τα ακαθάριστα έσοδα που δηλώθηκαν, ή αυτά που προσδιο¬ 
ρίζονται με την διαδικασία ελέγχου της παρούσας απόφασης, 
λαμβάνονται υποχρεωτικά υπόψη για τον προσδιορισμό των φό¬ 
ρων, τελών, εισφορών κλπ. στις φορολογίες αυτές. 

3. Για την περαίωση των λοιπών φορολογιών ισχύουν αναλο¬ 
γικά όσα ορίζονται στα άρθρο 11 της παρούσας με εξαίρεση τα μη 
αποδοθέντα ποσά των φόρων, τελών, εισφορών κλπ. που προκύ¬ 
πτουν από τα τηρηθέντα βιβλία και στοιχεία, τα οποία καταλογί¬ 
ζονται με προσαύξηση 100%. 

Άρθρο 13 

ΥΠΟΧΡΕΩΣΕΙΣ ΕΠΙΤΗΔΕΥΜΑΤΙΩΝ 
Οι επιτηδευματίες υποχρεούνται προς διευκόλυνση του ελέγ¬ 
χου να παραδώσουν στον ελεγκτή ενυπόγραφα τα παρακάτω 
στοιχεία: 

α. Κατάσταση των τηρουμένων βιβλίων και στοιχείων για 
κάθε ανέλεγκτη χρήση με τα εξής στοιχεία: είδος βιβλίου ή στοι¬ 
χείου, αριθμός πράξης θεώρησης, αριθμός ΜΠΛΟΚ στοιχείων, 
που, θεωρήθηκαν και χρησιμοποιήθηκαν. 

β. Αναλυτική κατάσταση κατά κατηγορία δαπάνης προκειμέ- 
νου για βιβλία δεύτερης και τρίτης κατηγορίας του Κ.Φ.Σ. 

γ. Ταινία αριθμομηχανής με την οποία θα έχουν αθροιστεί χω¬ 
ριστά για κάθε χρήση συνολικά και κατά σελίδα τα δεδομένα των 
βιβλίων πρώτης και δεύτερης κατηγορίας του Κ.Φ.Σ. 

δ. Να προσκομίζουν στα γραφεία της αρμόδιας Δ.Ο.Υ. τα βι- 

βλία ΠΡΩΤΗΣ και ΔΕΥΤΕΡΗΣ κατηγορίας του Κ.Φ.Σ. για 
έλεγχο, εφόσον ζητηθεί τούτο εγγράφως από τον Προϊστάμενο 
της Δ.Ο.Υ. 

ΚΕΦΑΛΑΙΟ Δ 

ΒΕΒΑΙΩΣΗ ΤΩΝ ΦΟΡΩΝ 

Άρθρο 14 

Η βεβαίωση και είσπραξη των φόρων με βάση την απόφαση 
αυτή θα γίνει σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Αυγούστου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 243 (2) 

Τροποποίηση της 202/4.7.1990 αποφάσεως του Υπουργού Οι¬ 
κονομικών (ΦΕΚ 414/5.7.1990 τ. Β’) με την οποία μετεβι- 
βάσθη στον Πρόεδρο του Νομικού Συμβουλίου του Κράτους 
και στο νόμιμο αναπληρωτή του, εξουσία υπογραφής με 
«Εντολή Υπουργού» αποφάσεων, πράξεων, αναλήψεων υπο¬ 
χρεώσεων και εγγράφων αρμοδιότητος του Ν.Σ.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 39 του Ν. 1884/1990 «Διαρρυθ¬ 
μίσεις στην έμμεση φορολογία και άλλες διατάξεις» (ΦΕΚ 81/ 
16.6.1990/τ. Α') με το οποίο ανασυνεστήθη το Νομικό Συμ¬ 
βούλιο του Κράτους. 

2) Τις διατάξεις του Β.Δ. 6/1961 «Περί Οργανισμού του 
Ν.Σ.Κ.» (ΦΕΚ 5/1961 τ. Α'), όπως ήδη ισχύει. 

3) Τις διατάξεις του άρθρου 29 παρ. 1 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/26.7.1985 
Τ ' Α ')· 

4) Τις διατάξεις του άρθρου 32 του Π.Δ. 671/1982 «Οργά¬ 
νωση των Νομικών Υπηρεσιών της Διοίκησης» (ΦΕΚ 140/ 
1982 τ. Α'), που διετηρήθησαν σε ισχύ με το άρθρο 39 του Ν. 
1884/1990. 

5) Το Π.Δ. της 29.6.1990 με το οποίο προήχθη στον βαθμό 
του Προέδρου του Νομικού Συμβουλίου του Κράτους ο Νομικός 
Σύμβουλος Γεώργιος Σγουρίτσας (ΦΕΚ 123/29.6.1990 
τ. Γ). 

6) Την ανάγκη διασφάλισης της εύρυθμης και αποδοτικής λει¬ 
τουργίας του Νομικού Συμβουλίου του Κράτους και της ταχείας 
διεκπεραίωσης των υποθέσεων που ανατίθενται σ’ αυτό, με πρά¬ 
ξεις του Προέδρου αυτού και του νομίμου αναπληρωτού του, απο¬ 
φασίζουμε: 

Τροποποιούμε την 202/4.7.1990 (ΦΕΚ 414/5.7.1990 
τ. Β') απόφασή μας και μεταβιβάζουμε στον Πρόεδρο του Νομι¬ 
κού Συμβουλίου του Κράτους και στον νόμιμο αναπληρωτή του 
την εξουσία να υπογράφει με εντολή μας και με την διατύπωση 
«Εντολή Υπουργού», επιπλέον των μεταβιβασθέντων με την πα¬ 
ραπάνω απόφαση: 

1) Αποφάσεις αναλήψεως υποχρεώσεων και εγκρίσεως πάσης 
φύσεως δαπανών, μέχρι ποσού είκοσι εκατομμυρίων 
(20.000.000) δραχμών σε βάρος των αναγεγραμμένων πιστώ¬ 
σεων στον προϋπολογισμό εξόδων του Ν.Σ.Κ., μεταβιβάσεως τέ¬ 
τοιων πιστώσεων με επιτροπικά εντάλματα στις περιφερειακές 
υπηρεσιακές μονάδες και εγκρίσεως πρακτικών διενεργουμένων 
δημοσίων διαγωνισμών (μειοδοτικών ή πλειοδοτικών) ως και 
υπογραφής των σχετικών συμβάσεων. 

2) Αποφάσεις τοποθετήσεως του Κυρίου και του Διοικητικού 
Προσωπικού του Ν.Σ.Κ. στις διάφορες υπηρεσιακές μονάδες. 

3) Αποφάσεις εγκρίσεως μετακινήσεως εκτός έδρας για υπη¬ 


ρεσιακές ανάγκες του Κυρίου και του Διοικητικού Προσωπικού 
του Ν.Σ.Κ. μέχρι δέκα (10) ημέρες κατά μήνα. 

4) Αποφάσεις αποδοχής παραιτήσεως του Διοικητικού Προ¬ 
σωπικού Ν.Σ.Κ. 

Κατά τα λοιπά ισχύει, η υπ’ αριθ. 202/4.7.1990 (ΦΕΚ 
414/5.7.1990 τ. Β’) απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Αυγούστου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

- 4 - 

Αριθ. Οικ. 33182 (3) 

Παράταση εφαρμογής της 81304/6083/6.12.89 απόφασης 
του Υπουργού Περιβάλλοντος, Χωροταξίας και Δημοσίων 
Έργων «καθορισμός μονάδος επιφάνειας οικοδομικών έρ¬ 
γων». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 1032/80 «περί συστάσεως Υπουργ. 
Χ.Ο.Π. (ΦΕΚ Α 457) και ειδικότερα τα άρθρα 2,3 και 7 αυτού. 

2) Τις διατάξεις του Ν. 1558/85 (ΦΕΚ Α 137) «Κυβέρνηση 
και Κυβερνητικά Όργανα» και ειδικότερα το άρθρο 23. 

3) Τις διατάξεις της παρ. 6 του άρθρ. 3 του Π.Δ. 696/74 
«περί αμοιβών μηχανικών δια σύνταξη μελετών κ.λ.π.» (ΦΕΚ 
Α 301) όπως τροποποιήθηκαν και συμπληρώθηκαν με το άρθρο 
2 του Π.Δ. 515/1989 (ΦΕΚ Α 219). 

4) Την υπ’ αριθ. 26037/30.1.1991 Υπουργ. απόφαση (ΦΕΚ 
Β 43). 

5) Την υπ’ αριθ. 27145/28.2.1991 Υπουργ. απόφαση (ΦΕΚ 
Δ 98). 

6) Την υπ’ αριθ. 20204/1991 Υπουργ. απόφαση (ΦΕΚ 
277/Β/91). 

7) Την υπ’ αριθ. 30562/1991 Υπουργ. απόφαση (ΦΕΚ 
386/Β/91), αποφασίζουμε: 

1) Παρατείνουμε την πρώτη εφαρμογή της 81304/6083/89 
Υπουργικής Απόφασης «καθορισμός μονάδος επιφάνειας οικοδο¬ 
μικών Έργων» μέχρι 31.12.1991. 

2) Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

- 4 - 

Αριθ. ΕΣ 24970 (4) 

Σύσταση κοινοτικού Νομικού Προσώπου στη κοιν. Μιχαλιτσίου 
Ν. Ιωαννίνων με την επωνυμία «Σχολική Επιτροπή Δημοτι¬ 
κού Σχολείου Μιχαλιτσίου». 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/1989). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Το αριθ. 64748/5.2.91 έγγραφο του Υπουργείου Εσωτε¬ 
ρικών. 

4. Την αριθ. 38/1991 απόφαση του Κοινοτικού Συμβουλίου 
Μιχαλιτσίου, αποφασίζουμε: 

1. Συνιστούμε ίδιο Νομικό Πρόσωπο με την επωνυμία «Σχο- 

λιχή Επιτροπή Δημοτικού Σχολείου» στην Κοιν. Μιχαλιτσίου του 
Νομού Ιωαννίνων. 

2. Σκοπός του Νομικού Προσώπου είναι: 

- η διαχείριση των πιστώσεων από την εκμετάλλευση των σχο¬ 
λικών κυλικείων. 

- η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλωσίμων υλικών κ.λπ. 

- η εκτέλεση μικρών έργων για επισκευή και συντήρηση των 
διδακτηρίων. 

- η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το Νομικό Πρόσωπο διοικείται από τριμελές (3μελές) Διοι¬ 
κητικό Συμβούλιο, αποτελούμενο από: 

α. Τον εκάστοτε Πρόεδρο της Κοινότητας ή κοινοτικό σύμ¬ 
βουλο που θα ορίζεται από το Κ.Σ., ως Πρόεδρο. 

β. Τον Διευθυντή του Δημοτικού Σχολείου. 

δ. Τον εκπρόσωπο του Συλλόγου Γονέων και Κηδεμόνων του 


Δημοτικού Σχολείου. 

4. Η θητεία του πρώτου Διοικητικού Συμβουλίου του Νομικού 
Προσώπου λήγει με την λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί 
την Κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμμα¬ 
τέα. 

5. Πόροι του Νομικού Προσώπου είναι: 

α. ετήσια επιχορήγηση της Κοινότητας που καθορίζεται εκά¬ 
στοτε με νόμο. 

β. ετήσια επιχορήγηση του Κράτους. 

γ. κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή 
υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 29 Αυγούστου 1991 

Η Νομάρχης 
Β. ΚΟΚΚΙΝΟΥ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΎΠΟΓΡΑΦΕΐό 




















